Diari Oficial de la Generalitat Valenciana


Sumari del DOGV 7418, del 05-12-2014 (2014/11623)

Notificació de la sentència dictada en el procediment ordinari número 396/2012.
-------------------------------------------------------------------------------

### Dades del document

Número de DOGV
:   7418

Data del DOGV
:   05-12-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/11384


Organisme emissor
:   Jutjat de Primera Instància i Instrucció Número 4 i de Violencia Sobre la Dona de Sueca

Tipus de document
:   Edicte

Notificació de la sentència dictada en el procediment ordinari número 396/2012. [2014/11887]  
Procediment ordinari 396/2012  
De: Laura Piles Escriba.  
Procurador: José Fidel Novella Alarcón.  
Contra: Raúl Lucas Cones Navalón.  
En el procediment de referència s'ha dictat la resolució que literalment diu així:  
  
«Sentència número 32/2014  
Sueca, 10 d'abril de 2014  
  
Vistes per mi, José Luis Mendoza Gastearena, magistrat del Jutjat de Primera Instància número 4 d'este partit, les presents actuacions del juí ordinari, seguides davant d'este jutjat amb el número 396/2012, a instància de Laura Piles Escriba, representada pel procurador senyor Novella Alarcón i assistida pel lletrat Daniel Calabuig, contra Raúl Lucas Cones Navalón, declarat en rebel·lia.  
  
Dispositiva  
Estime la demanda originària interposada pel procurador dels tribunals José Novella, en nom i representació de Laura Piles Escriba, contra Raúl Lucas Cones Navalón, i realitze els pronunciaments següents:  
  
- Declare extingida la comunitat existent entre l'actora i el demandat respecte a la finca immoble sítia en la localitat de Sollana, carrer d'Albalat, número 73, porta 3, inscrita en el Registre de la Propietat de Sueca, tom 2993, llibre 301, foli 175, amb número de finca registral 18641.  
- Ordene que l'esmentada finca siga treta a pública subhasta amb concurrència de licitadors estranys i declare i ordene que el preu que s'obtinga de la dita venda siga distribuït entre els copropietaris en proporció al seu respectiu dret en la comunitat.  
- Condemne el demandat al pagament de 5.452,92 euros, més el 50 per cent dels gastos que es vagen generant fins a l'extinció del condomini, i els interessos legals. Les esmentades quantitats es reintegraran a l'actora amb l'import que resulte de la venda de l'immoble en pública subhasta.  
Tot això amb expressa condemna a la demandada de les costes causades en el procediment.  
Notifiqueu la present resolució a les parts, amb indicació que d'acord amb el que preveu l'article 455 de la Llei 1/2000, de 7 de gener, d'Enjudiciament Civil, s'hi pot interposar recurs d'apel·lació davant de l'Audiència Provincial, a interposar davant d'este jutjat en el dels 20 dies següents a la seua notificació, i s'haurà de consignar prèviament la quantitat exigida per la disposició addicional 15a de la Llei Orgànica del Poder Judicial.  
Esta és la meua sentència, de la qual es deixarà testimoniança en les actuacions, que jutjant definitivament en primera instància pronuncie, mane i firme.»  
  
I com a conseqüència de l'ignorat parador de Raúl Lucas Cones Navalón, s'estén la present notificació de la sentència, dictada en data 10 d'abril de 2014, en el procediment de referència.  
  
Sueca, 5 de maig de 2014.- El secretari judicial: Antonio Márquez Soler.